b"\n_START_ARTICLE_\nShanxi\n_START_SECTION_\nHistorie\n_START_PARAGRAPH_\nShanxi h\xc3\xb8rer til den kinesiske kulturs vugger. Det tidlige Xia-dynastiet udviklede sig her. S\xc3\xa6rlig var den frugtbare del af Shanxi en del af dette kulturelle kerneomr\xc3\xa5de. Ark\xc3\xa6ologiske fund i den nordlige del af provinsen tyder p\xc3\xa5  at omr\xc3\xa5det kom ind under den kinesiske kulturkerne under Zhou-dynastiet (1100-771 f.Kr.)_NEWLINE_Det meste af Shanxi var en del af riget Jin, men ved indledningen af de stridende staters tid i \xc3\xa5r 403 f.Kr. blev omr\xc3\xa5det delt mellem staterne Han, Zhao og Wei. Efter Kinas samling under Qin Shihuangdi blev omr\xc3\xa5det en vedvarende del af Kina. Under Han-dynastiet begyndte minedriften efter kul i omr\xc3\xa5det omkring Datong._NEWLINE_I 1556 blev Shanxi ogs\xc3\xa5 ramt af det store jordsk\xc3\xa6lv der har f\xc3\xa5et navn efter nabopovinsen: Jordsk\xc3\xa6lvet i Shaanxi._NEWLINE_I 1900 spredte bokseropr\xc3\xb8ret sig ind i Shanxi, og efter revolutionen i 1911 blev provinsen kontrolleret og genopbygget af milit\xc3\xa6rguvern\xc3\xb8ren Yan Xishan (Yen Hsi-shan). Fra 1937 til 1945 var Shanxi okkuperet af  japanerne. Efter krigen kom Yan igen til magten, men m\xc3\xa5tte give den fra sig da kommunistiske styrker kom til magten efter at Mao Zedong trak sig ud af baseomr\xc3\xa5det omkring Yan'an i det nordlige Shaanxi. Yan flygtede i  1949 til Taiwan, hvor han blev statsminister."